CELEX: C2004/201/40
Language: lv
Date: 2004-08-07 00:00:00
Title: Lieta T-186/04: Prasība pret Iekšējā tirgus saskaņošanas biroju, ko Spa lauksaimniecības kompānija Spa Monopole iesniedza 2004. gada 25. maijā

7.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 201/18
            
         Prasība pret Iekšējā tirgus saskaņošanas biroju, ko Spa lauksaimniecības kompānija Spa Monopole iesniedza 2004. gada 25. maijā
   (Lieta T-186/04)
   (2004/C 201/40)
   Tiesvedības valoda: franču
   Eiropas Kopienu Pirmās instances tiesā 2004. gada 25. maijā izskatīšanai ir iesniegta prasība pret Iekšējā tirgus saskaņošanas biroju, ko cēla Spa Monopole, Spa lauksaimniecības kompānija, Spa (Beļģijā), kuru pārstāv advokāti Laurent de Brouwer, Emmanuel Cornu, Eric De Gryse un Donatienne Moreau.
   Procesā Apelācijas padomē puse bija arī Spaform Limited.
   Prasītāja prasījumi Pirmās instances tiesai ir šādi:
   
               —
            
            
               Atcelt 4. Apelācijas Padomes 2004. gada 25. februāra lēmumu lietā R 0827/2002-4, ar kuru ir noraidīta prasītāja apelācijas sūdzība pret Iebildumu nodaļas lēmumu, ar kuru ir noraidīti Prasītāja iesniegtie iebildumi pret vārdiskas preču zīmes “SPAFORM” reģistrāciju preču klasēm, kas ietilpst 7., 9. un 11. klasēs.
            
         
               —
            
            
               Piespriest Iekšējā tirgus saskaņošanas birojam segt izdevumus.
            
         Pamati un galvenie argumenti
   
               Kopienas preču zīmes pieteikuma iesniedzējs:
            
            
               Spaform Limited
            
         
               Attiecīgā Kopienas preču zīme:
            
            
               Vārdiska preču zīme “SPAFORM” – pieprasījums nr. 609 776, iesniegts preču klasēm, kas ietilpst 7. (sūkņi u.c.), 9. (spiediena mērījumu aparāti un instrumenti) un 11. (burbuļvannas) klasēs
            
         
               Iebildumu procesā apstrīdētās preču zīmes vai apzīmējuma īpašnieks:
            
            
               Prasītājs
            
         
               Apstrīdētā preču zīme vai apzīmējums:
            
            
               Valsts preču zīme SPA preču klasēm, kas ietilpst 32. klasē (minerālūdens u.c.)
            
         
               Iebildumu nodaļas lēmums:
            
            
               Noraidīt iebildumus
            
         
               Apelācijas padomes lēmums:
            
            
               Noraidīt apelācijas sūdzību
            
         
               Izvirzītie pamati:
            
            
               Regulas (EK) Nr. 2868/95 (1) 18. panta 1. punkta pārkāpums. Pamatojoties uz šo pantu, Iebildumu nodaļa uzskatīja, ka informācija, kas Birojam iesniegta iebildumu iesniegšanas termiņā, skaidri nenorāda agrāko zīmi, pret ko ceļ iebildumus. Prasītājs apšauba šo slēdzienu.
            
         
      (1)  Komisijas 1995. gada 13. decembra Regula (EK) Nr. 2868/95, ar ko īsteno Padomes Regulu (EK) Nr. 40/94 par Kopienas preču zīmi, Oficiālais Vēstnesis, Nr. L 303, 15.12.1995., 1.-32. lpp.